Algernon Blackwood

Algernon Henry Blackwood, CBE, (14 a viz Meurzh 1869 – 10 a viz Kerzu 1951) a oa ur skrivagner saoz war dachenn ar skiant-faltazi, an euzh hag ar faltazi espar. Unan eus ar skrivagnerien strujusañ a-fet istorioù tasmantoù e voe en Istor an doare lennegezh diwezhañ-se.

Buhez
E Shooter's Hill e gwalarn Kent (bremañ un distrig e gevred London) e voe ganet Algernon H. Blackwood d'ar 14 a viz Meurz 1869, mab da Sir Stevenson Arthur Blackwood, merour en ur burev post, ha da Harriet Dobbs, intañvez George Montagu, 6 dug Manchester. Kristenien dibleg e oa e dud Mosse, Kate.  .

Adalek 1871, pa oa 2 vloaz, betek 1880 (11 vloaz) e vevas e Crayford Manor House, nepell diouzh e di genidik, hag e voe skoliet evel lojad e Wellington College e Crowthorne, e Berkshire. Pelloc'h pa oa ur c'hrennard anezhañ e voe kaset da studiañ en ur skol dalc'het gant Breuriezh Moravia er Schwarzwald, en Alamagn.

Pa oa 21 bloaz, e 1890, e lennas ul levr a-zivout ar voudaegezh ; adalek neuze e chomas dedennet-bras ganti ha gant prederouriezhioù all deuet eus ar Reter-Pellañ.

Er bloaz-se ivez en devoe ur yalc'had evit mont da Ganada da labourat en un atant ; eno e veras ul leti ivez e-pad c'hwezh miz hag alies e veze e bodadegoù an Toronto Theosophical Society, bet diazezet e 1891 . E Kanada edo c'hoazh pa droas istorioù diwar an alamaneg hag ar galleg. Diwezhatoc'h ec'h eas da gelaouaer e New York evit an New York Evening Sun, e voe servijer en un ostaleri, diskouezer-giz, kazetenner evit The New York Times, sekretour prevez, den a aferioù ha kelenner biolin Sullivan, Jack. The Penguin Encyclopedia of Horror and the Supernatural, p. 38. New York : Viking Press, 1986 .

A-hed ar bloavezhioù war-lerc'h e voe ur skridarnodour evit mareadegoù. E deroù an , pa oa tost da 40 vloaz, e tistroas da Vro-Saoz ma krogas da skrivañ istorioù a-zivout anadennoù dreistnatur ; evel ar skrivagner meur Charles Dickens ec'h emezelas er Ghost Club . Berzh a eure gant e oberennoù, pa savas da nebeutañ dek dastumad istorioù berr a gontas diwezhatoc'h war skingomz ha skinwel ar BBC adalek 1934. Ouzhpenn dezho e skrivas 14 romant, meur a levr evit ar vugale, ha pezhioù-c'hoari a voe c'hoariet hogen hep bezañ embannet.

Biskoazh ne zimezas Algernon Blackwood, a oa un den outañ e-unan Sullivan, Jack. The Penguin Encyclopedia of Horror and the Supernatural, p. 39.. Eveltañ eo e dudennoù : darn kevrinidi o vevañ serret, darn sportourien en natur ; pa ne oa ket beuzet e damkanioù ar voudaegezh pe ar Rozenn-Groaz e veze o skiañ pe o krapat war menezioù.

Unan eus izili an Hermetic Order of the Golden Dawn ("Urzh Hermezek ar Werelaouenn Alaouret" e voe Regardie, Israel. The Golden Dawn, p. ix. Woodbury, Minnesota : Llewellyn Publications, 1982 .

The Willows ha The Wendigo eo oberennoù brudetañ A. Blackwood, a-douez un niver dianav a istorioù — ar skrivagner e-unan ne ouie ket, boas ma oa da skrivañ diwar c'houlenn berr ar gazetenn-mañ-kazetenn. Un niver bras a istorioù euzh a skrivas, hogen evit lakaat ur santad a zoujañs da sevel el lennerien hag al lennerezed kentoc'h eget evit o spontañ ; ar romantoù The Centaur (1911), Julius LeVallon (1916) hag e gendalc'h The Bright Messenger (1921) zo skouerioù mat eus kement-se. En ul lizher d'an istorour Peter Penzoldt e skrivas Algernon Blackwood: 
D'an oad a 82 vloaz e varvas Algernon H. Blackwood d'an 10 a viz Kerzu 1951, goude meur a daol-kalon. Devet e voe e gorf e krematoriom Golders Green e London. Un nebeud sizhunvezhioù diwzezhatoc'h e voe kaset e ludu da Saanenmöser Pass en Alpoù suis, ma voent fiziet en avelioù e-touez ar menezioù en devoa karet kement.

Oberennoù
Romantoù
1909 : Jimbo: A Fantasy • The Education of Uncle Paul
1910 : The Human Chord
1911 :The Centaur
1913 : A Prisoner in Fairyland (kendalc'h da The Education of Uncle Paul)
1915 : The Extra Day
1916 : Julius LeVallon • The Wave
1918 : The Promise of Air • The Garden of Survival
1921 : The Bright Messenger (kendalc'h da Julius LeVallon)
1929 : Dudley & Gilderoy: A Nonsense
Evit ar vugale
1927 : Sambo and Snitch
1934 : The Fruit Stoners: Being the Adventures of Maria Among the Fruit Stoners
Pezhioù-c'hoari
Bloazioù al leurenniñ zo roet, rak biskoazh n'int bet embannet.
1915 : The Starlight Express (a-gevret gant Violet Pearn ; bommoù sonerezh gant Edward Elgar (1857-1934) ; diazezet war ar romant A Prisoner in Fairyland
1918 : Karma (agevret gant Violet Pearn)
1920 : The Crossing (a-gevret gant Bertram Forsyth ; diazezet war an istor berr Transition) • Through the Crack (a-gevret gant Violet Pearn ; diazezet war ar romantoù The Education of Uncle Paul hag The Extra Day)
1921 : White Magic (a-gevret gant Bertram Forsyth) • The Halfway House (a-gevret gant Elaine Ainley)
1929 : Max Hensig (a-gevret gant Frederick Kinsey Peile ; diazezet war an istor berr Max Hensig – Bacteriologist and Murderer
Dastumadoù istorioù berr
1906 : The Empty House and Other Ghost Stories
1907 : The Listener and Other Stories
1908 : John Silence
1910 : The Lost Valley and Other Stories
1912 : Pan's Garden: a Volume of Nature Stories
1914 : Ten Minute Stories • Incredible Adventures
1917 : Day and Night Stories
1921 : Wolves of God, and Other Fey Stories
1924 : Tongues of Fire and Other Sketches
1927 : Ancient Sorceries and Other Tales • The Dance of Death and Other Tales
1929 : Strange Stories
1930 : Short Stories of To-Day & Yesterday
1932 : The Willows and Other Queer Tales
1935 : Shocks
1938 : The Tales of Algernon Blackwood
1942 : Selected Tales of Algernon Blackwood (disheñvel diouzh an dastumad heñvelanvet bet embannet e 1964)
1945 : Selected Short Stories of Algernon Blackwood
1946 : The Doll and One Other
1949 : Tales of the Uncanny and SupernaturalDalif
1957 : In the Realm of Terror1963 : The Dance of Death and Other Stories1964 : Selected Tales of Algernon Blackwood (disheñvel diouzh an dastumad heñvelanvet bet embannet e 1942)
1967 : Tales of the Mysterious and Macabre1968 : Ancient Sorceries and Other Stories1973 : Best Ghost Stories of Algernon Blackwood • The Best Supernatural Tales of Algernon Blackwood1977 : Tales of Terror and Darkness1983 : Tales of the Supernatural1989 : The Magic Mirror1997 : The Complete John Silence Stories2002 : Ancient Sorceries and Other Weird Stories2004 : Algernon Blackwood's Canadian Tales of Terror2020 : Roarings from Further Out: Four Weird NovellasArnodskridoù
Dalif
2022 : The Lure of the Unknown: Essays on the StrangeEmvuhezskrid
1923 : Episodes Before ThirtyLiammoù diavaez




Oberennoù en-linenn




Levrlennadur
 Colombo, John Robert. Blackwood's Books: A Bibliography Devoted to Algernon Blackwood. Toronto : Hounslow Press, 1981 
 Ashley, Mike. Algernon Blackwood – An Extraordinary Life''. New York : Carroll & Graf, 2002 

Notennoù

Rummad:Ganedigezhioù 1869
Rummad:Marvioù 1951
Rummad:Skrivagnerien Bro-Saoz
Rummad:Skrivagnerien saoznek
Rummad:Skrivagnerien skiant-faltazi
Rummad:Skrivagnerien moliac'h
Rummad:Dramaourien Bro-Saoz